བོད་ཀྱི་བླ་ན་མེད་པའི་དབུ་ཁྲིད་༧སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་ལོ་རྗེས་མ་རྒྱ་གར་གྱི་བྱང་ཤར་མངའ་སྡེ་ཨ་རུ་ནཱ་ཅལ་པར་དྷེཤ་ལ་ཆིབས་བསྒྱུར་གནང་རྒྱུར་རྒྱ་གར་གཞུང་གི་ཕྱོགས་ནས་དགག་ཆ་གང་ཡང་མེད་ཅེས་གསུངས་ཡོད་པ་དང་གནས་ཚུལ་འདི་ནི་ཉེ་དུས་རྒྱ་གར་ནང་བཅའ་ཞུགས་ཨ་མི་རི་ཀའི་གཞུང་ཚབ་ཆེ་མོ་སྐུ་ཞབས་རི་ཇྷཌ་ཝར་མཱ་མངའ་སྡེ་དེར་འཚམས་གཟིགས་ལ་ཕེབས་པར་རྒྱ་ནག་གཞུང་གིས་ངོ་རྒོལ་བྱས་ཏེ་ཨ་མི་རི་ཀར་རྒྱ་དཀར་ནག་གཉིས་ཀྱི་ས་མཚམས་ཀྱི་རྩོད་རྙོག་ཐད་ཐེ་བྱུས་བྱེད་རྒྱུ་མེད་པའི་ཉེན་བརྡ་བཏང་བའི་རྗེས་སུ་བྱུང་བ་ཞིག་ཀྱང་ཡིན་ཞིང་ད་རེས་མགོན་པོ་མཆོག་ལ་རྒྱ་གར་གཞུང་གི་ཆོག་མཆན་གནང་བའི་གནས་ཚུལ་འདིའི་ཐད་རྒྱ་ནག་གཞུང་གིས་ཁོང་ཁྲོ་དེ་བས་ཆེ་བ་བྱེད་སྲིད་པ་ཞིག་ཡིན་པ་རེད།